Wekîla verên a HDP’yî Selma Irmake dimayê çalakîya grevê hemsereka KCD’yî û parlamentera HDP’yî ya Colemêrge Leyla Guven a ke seba wedaritişê tecrîdê girankerdeyî yê serê Rayberê Şarê Kurdî Abdullah Ocalanî dayebî destpêkerdene, 12’ê Çele de tewrê grevî bîbî. Irmake seba grevê vêşanîye yo ke rayberîya Guvene de dest pêkerdibi rê mesajêk şawit.
Mesajê Irmake wina yo: “Hêvî û bawerîya mi esta ke çalakîya ke bi rayberîya Birêze Leyla Guvene dest pêkerda de moralê ma berz o, bi coş û qerardarî ma do ser bikewê. Ma qerardar ê, ma do ser bikewê. Zîndanê ke xoverrodayîşî dest pêkerdo û bîyo xurt, bi prosesêkê neweyî xoverrodayîş do defêna girdêr bibo.”
